Milanon metro

Milanon metro () on metrojärjestelmä Milanossa, Italiassa. Järjestelmä koostuu viidestä linjasta, jotka on nimetty eri numeroilla ja väreillä. Linjojen kokonaispituus on 111,8 kilometriä ja koostuu 134 metroasemasta, joista suurin osa on maanalaisia. Metroa käyttää arkipäivisin noin 1,4 miljoonaa matkustajaa.

Ensimmäinen linja avattiin vuonna 1964, toinen linja vuonna 1969, kolmas linja vuonna 1990, neljäs linja vuonna 2022 ja viides linja vuonna 2013. Milanon metro on Italian suurin metrojärjestelmä pituuden, asemien lukumäärän ja matkustajamäärien mukaan.

 Linjat 
 Ensimmäisellä linjalla on yhteensä 38 maanalaista asemaa. Linjan pituus on yhteensä noin 27 kilometriä. Linja vihittiin käyttöön 1. marraskuuta 1964 Lotton ja Sesto Marellin välillä. Linjalla on kolme pääteasemaa: Rho Fiera ja Bisceglie lännessä, sekä Sesto 1º Maggio pohjoisessa.
 Toisella linjalla on yhteensä 35 asemaa, joista 17 on maan alla ja 18 maan päällä. Linjan pituus on yhteensä noin 40 kilometriä, mikä tekee siitä pisimmän metrolinjan Milanossa. Linja vihittiin käyttöön 27. syyskuuta 1969 Caiazzon ja Cascina Gobban välillä. Linjalla on neljä pääteasemaa: Cologno Nord ja Gessate pohjoisessa, sekä Assago Milanofiori Forum ja Abbiategrasso etelässä.
 Kolmannella linjalla on yhteensä 21 maanalaista asemaa. Linjan pituus on yhteensä noin 17 kilometriä. Linja vihittiin käyttöön 3. toukokuuta 1990 Centralen ja Duomon välillä vuoden 1990 jalkapallon maailmanmestaruuskilpailuja varten. Linjan pääteasemat ovat Comasina pohjoisessa, sekä San Donato etelässä.
 Neljännellä linjalla on 21 asemaa ja sen pituus on noin 15 kilometriä. Se kulkee Lorenteggion kaupunginosasta Linaten lentoaseman kautta San Cristoforon asemalle. Linjan ensimmäinen osuus avattiin 26. marraskuuta 2022, toinen osuus 4. heinäkuuta 2023 ja viimeinen osuus 12. lokakuuta 2024.
 Viidennellä linjalla on yhteensä 19 maanalaista asemaa. Linjan pituus on yhteensä noin 13 kilometriä. Linja avattiin vaiheittain vuosina 2013-2015. Linjan pääteasemat ovat Bignami pohjoisessa, sekä San Siro Stadio lännessä. Linja liikennöi kuljettajattomilla junilla.

 Linja Osuus Avattu Pituus Asemia 30px|link=Linja 1 (Milanon metro) Rho Fiera / Bisceglie Sesto 1º Maggio 1. marraskuuta 1964 26,9 km 38 30px|link=Linja 2 (Milanon metro) Assago Milanofiori Forum / Abbiategrasso Cologno Nord / Gessate 27. syyskuuta 1969 39,4 km 35 30px|link=Linja 3 (Milanon metro) Comasina San Donato 3. toukokuuta 1990 16,7 km 21 30px|link=Linja 4 (Milanon metro) Linate Aeroporto San Cristoforo 26. marraskuuta 2022 15 km 21 30px|link=Linja 5 (Milanon metro) San Siro Stadio Bignami 10. helmikuuta 2013 12,9 km 19

 Historia 
Kaupungin hallinto äänesti 3. heinäkuuta 1952 metrojärjestelmäprojektista ja 6. lokakuuta 1955 perustettiin uusi yritys, Metropolitana Milanese, joka hallinnoi uuden infrastruktuurin rakentamista. Ensimmäisen linjan rakennustyöt aloitettiin 4. toukokuuta 1957. Ensimmäinen linja avattiin Lottosta Sesto  Marelliin avattiin 1. marraskuuta 1964, seitsemän vuoden rakennustöiden jälkeen.

 Tulevaisuus 
Milanon metro on laajentamassa nykyisiä linjojaan.

 Linja Osuus Vaihe Käyttöönotto Pituus Uusia asemialink=Linja 1 (Milanon metro)|30pxSesto 1° MaggioMonza BettolaRakenteilla20271,9 km2BisceglieBaggioRakentaminen alkamassa20263 km3link=Linja 2 (Milanon metro)|30pxCologno NordVimercateSuunnitteilla–9,7 km5GessateTrezzo sull'AddaSuunnitteilla–8 km4link=Linja 3 (Milanon metro)|30pxSan DonatoPaullo EstSuunnitteilla–14,8 km6link=Linja 5 (Milanon metro)|30pxBignamiMonzaRakentaminen alkamassa202713,2 km12San Siro StadioSettimo MilaneseSuunnitteilla–4,5 km4

 Lähteet 

 Aiheesta muualla 
 Kotisivut

Metro
Luokka:Italian metroliikenne